stanford-oval/wikipedia huggingface dataset:
การประเมินหนังสือรับรองผลการศึกษา
ออสเตรเลีย

รัฐบาลออสเตรเลียจะประเมินหนังสือรับรองผลการศึกษาจากต่างประเทศโดยขึ้นอยู่กับเหตุผลในการประเมิน ตัวอย่างเช่น หากจำเป็นต้องมีการประเมินเพื่อวัตถุประสงค์ในการเข้าเมืองเท่านั้น กรมตรวจคนเข้าเมืองและป้องกันชายแดน (DIBP) จะประเมินคุณวุฒิ มีการกำหนดหน่วยงานประเมินสำหรับวิชาชีพเฉพาะเช่น สถาบันเพื่อการสอนและความเป็นผู้นำโรงเรียนออสเตรเลีย (Australian Institute For Teaching and School Leadership) ซึ่งประเมินหนังสือรับรองผลการศึกษาสำหรับอาชีพครูในโรงเรียน สำหรับการประเมินหนังสือรับรองอื่น ๆ ส่วนใหญ่ หน่วยคุณวุฒิในต่างประเทศ (Overseas Qualifications Unit, OQU) ได้รับการจัดตั้งขึ้นในรัฐและดินแดนส่วนใหญ่ของออสเตรเลียเพื่อประเมินหนังสือรับรองผลการศึกษาจากต่างประเทศ กระทรวงศึกษาธิการและการฝึกอบรมยังสามารถประเมินหนังสือรับรองสำหรับผู้อยู่อาศัยในรัฐนิวเซาท์เวลส์ที่เกิดในต่างประเทศ และประเมินหนังสือรับรองสำหรับอาชีพที่ไม่จำเป็นต้องลงทะเบียน การขอใบอนุญาต หรือการเป็นสมาชิกองค์กรวิชาชีพ
ตะวันออกกลาง

อนุสัญญาว่าด้วยการรับรองการศึกษา อนุปริญญา และปริญญาในระดับอุดมศึกษาในรัฐอาหรับ จัดขึ้นเมื่อปี ค.ศ. 1978 เพื่อ "นำคำศัพท์และเกณฑ์การประเมินมาใช้ให้คล้ายกันที่สุดเท่าที่จะเป็นไปได้... เพื่อทำให้การประยุกต์ใช้ระบบง่ายขึ้นซึ่งจะรับประกันความสามารถในการเปรียบเทียบหน่วยกิต, วิชาทีศึกษา และหนังสือสำคัญ” และเพื่อส่งเสริมการเคลื่อนย้ายนักศึกษาข้ามพรมแดน สิบแปดรัฐลงนามในอนุสัญญาดังกล่าว ซึ่งรวมถึงจอร์แดน โมร็อกโก กาตาร์ และซาอุดีอาระเบีย
ประเภทของการประเมินหนังสือรับรอง

โดยทั่วไปประเภทของการประเมินหนังสือรับรองผลการศึกษาจะแตกต่างกันไปขึ้นอยู่กับประเทศและวัตถุประสงค์ของการประเมิน ENIC-NARIC นำเสนอรายงานที่เทียบเท่าหรือเปรียบเทียบได้อย่างสมบูรณ์ ในสหรัฐและแคนาดา การประเมินวุฒิบัตรมีตั้งแต่การวิเคราะห์รายวิชาโดยละเอียดไปจนถึงการวิเคราะห์เอกสารต่อเอกสาร ขึ้นอยู่กับข้อกำหนดการรับเข้าเรียนของสถานศึกษาเฉพาะ หรือข้อกำหนดสำหรับการจ้างงานและการย้ายถิ่นฐาน สถาบันการศึกษาและสถาบันวิชาชีพอาจใช้การประเมินหนังสือรับรองผลการศึกษาเพื่อประเมินคุณสมบัติของผู้สมัคร ซึ่งสถาบันเหล่านั้นจะตัดสินใจว่าหนังสือรับรองของผู้สมัครมีคุณสมบัติตรงตามข้อกำหนดในการสมัครหรือไม่
การรถไฟลอนดอนและตะวันออกเฉียงเหนือ

| --- | --- |

แอลเอ็นอีอาร์ คลาสเอ 1 หมายเลข 2547 ดอนแคสเตอร์ พร้อมขบวนรถฟลายอิงสกอตช์แมน ในปี 1928
ภาพรวม
ที่ตั้ง: อังกฤษ; สกอตแลนด์
วันที่ให้บริการ: 1 มกราคม 1923– 31 ธันวาคม 1947 (24 ปี)
ก่อนหน้า: การรถไฟเกรตอีสเทิร์น การรถไฟเกรตเซ็นทรัล การรถไฟเกรตนอร์เทิร์น การรถไฟเกรตนอร์ทออฟสกอตแลนด์ การรถไฟฮัลล์และบาร์นสลีย์ การรถไฟนอร์ทบริติช [[|การรถไฟนิร์ทเวสเทิร์น]] และอื่น ๆ
สืบทอด: การรถไฟอังกฤษ: เขตตะวันออก เขตตะวันออกเฉียงเหนือ เขตสกอตแลนด์
ข้อมูลเทคนิค
ช่วงกว้างราง: 4 ft 8 1⁄2 in (1,435 mm) สแตนดาร์ดเกจ
ความยาว: 6,590 ไมล์ (10,610 กิโลเมตร)
การรถไฟลอนดอนและตะวันออกเฉียงเหนือ (อังกฤษ: London and North Eastern Railway; LNER) เป็นบริษัทเดินรถไฟที่มีขนาดใหญ่เป็นอันดับสอง (รองจาก LMS) ในกลุ่ม “บิกโฟร์” (Big Four) ที่ก่อตั้งขึ้นตามพระราชบัญญัติการรถไฟ ค.ศ. 1921 ของสหราชอาณาจักร ดำเนินกิจการตั้งแต่วันที่ 1 มกราคม ค.ศ. 1923 จนถึงวันโอนกิจการไปเป็นของรัฐเมื่อวันที่ 1 มกราคม ค.ศ. 1948 หลังจากนั้น LNER ก็ถูกแบ่งออกเป็นการรถไฟอังกฤษ (British Rail) เขตตะวันออก, เขตตะวันออกเฉียงเหนือ และเขตสกอตแลนด์บางส่วน
การย้ายตำแหน่งของดาวเคราะห์

การย้ายตำแหน่งของดาวเคราะห์ (อังกฤษ: Planetary migration) เกิดขึ้นเมื่อดาวเคราะห์หรือดาวบริวารอื่นๆ ได้รับผลกระทบจากจานของแก๊สหรือพลาเนเตซิมัล ทำให้เกิดการเปลี่ยนแปลงของลักษณะบางอย่างของดาวบริวารนั้นๆ โดยเฉพาะอย่างยิ่งกึ่งแกนเอก การย้ายตำแหน่งของดาวเคราะห์เป็นการอธิบายถึงสาเหตุที่ดาวเคราะห์ขนาดประมาณดาวพฤหัสบดี โคจรเข้าไปใกล้ดาวฤกษ์แม่ของมันมาก จนมีระยะเวลาโคจรเพียงไม่กี่วัน ซึ่งทฤษฎีการก่อตัวของดาวเคราะห์จากจานดาวเคราะห์ก่อนเกิด กล่าวว่าดาวเคราะห์เหล่านี้ไม่สามารถที่จะก่อตัวขึ้นใกล้กับดาวแม่ของมันได้มากขนาดนั้น เนื่องจากในบริเวณนั้นมีมวลแก๊สน้อย และอุณหภูมิสูงเกินกว่าที่จะทำให้ดาวเคราะห์หินหรือน้ำแข็งก่อตัว มันยังเป็นที่ชัดเจนแล้วว่าดาวเคราะห์หินมีโอกาสที่จะเคลื่อนเข้าไปใกล้ดาวแม่ ขณะที่จานของแก๊สยังคงมีอยู่ในบริเวณใกล้ดาวแม่ ทำให้มันอาจเป็นการก่อตัวของแกนกลางของดาวเคราะห์ยักษ์ (ที่มีมวลประมาณ 10 เท่าของโลก) ถ้าดาวเคราะห์นั้นก่อตัวจากกลไกการขยายตัวของแกนกลาง
การรบปะทะ

สำหรับความหมายอื่น ดูที่ การติดพัน
การรบปะทะ (อังกฤษ: meeting engagement) เป็นศัพท์ที่ใช้ในการสงคราม หมายถึง การปฏิบัติการรบซึ่งเกิดขึ้นเมื่อกำลังเคลื่อนที่ ซึ่งไม่ได้จัดวางกำลังสำหรับการยุทธ์อย่างสมบูรณ์ ติดพันในการรบกับข้าศึกที่เวลาและสถานที่ซึ่งมิได้คาดคิด
การเผชิญหน้าดังกล่าวโดยปกติเกิดโดยบังเอิญในปฏิบัติการหน่วยขนาดเล็ก เมื่อกำลังเคลื่อนที่สองกำลังปะทะกัน การติดพันอาจมีหน่วยขนาดใหญ่เข้ามาเกี่ยวข้องด้วยได้เมื่อปฏิบัติการข่าวกรอง การเฝ้าตรวจหรือการลาดตระเวนไม่มีประสิทธิภาพ การรบปะทะยังเกิดขึ้นได้เมื่อกองกำลังฝ่ายตรงข้ามรู้ถึงการปรากฏทั่วไป แต่ไม่ทราบที่ตั้งแน่ชัดของอีกฝ่าย และทั้งสองตัดสินใจเข้าตีทันที
เมื่อเกิดการปะทะ ผู้บังคับบัญชาจะสั่งการอย่างรวดเร็วเพื่อชิงความได้เปรียบ ความเร็วของการปฏิบัติและการเคลื่อนที่ ประกอบกับทั้งการยิงเล็งตรงและการยิงเล็งจำลอง มีความสำคัญ ในการคงความต่อเนื่อง ส่วนผู้นำจะต้องเลี่ยงผ่านหรือสู้ผ่านการต่อต้านที่เบาบาง อิสระในการดำเนินกลยุทธ์เป็นประโยชน์เสมอ อย่างไรก็ดี ผู้บังคับบัญชาอาจเลือกสถาปนาการตั้งรับเร่งด่วนหากเห็นว่ากำลังข้าศึกมีขนาดใหญ่กว่าหรือภูมิประเทศเอื้อประโยชน์อย่างสำคัญ โดยทั่วไป ฝ่ายที่ได้และรักษาการริเริ่มในการรบปะทะจะเป็นฝ่ายชนะ
การพิชิตอังกฤษของชาวนอร์มัน

ผ้าปักบายู (Bayeux Tapestry) แสดงศึกเฮสติงส์และเหตุการณ์ที่นำมาสู่เหตุการณ์ที่ว่า
ชัยชนะของชาวนอร์มันต่ออังกฤษ หรือ การรุกรานของชาวนอร์มัน (อังกฤษ: Norman conquest of England) เกิดขึ้นในปี ค.ศ. 1066 โดยการรุกรานราชอาณาจักรอังกฤษที่นำโดยดยุคแห่งนอร์มังดี และชัยชนะที่ได้รับที่ศึกเฮสติงส์ (Battle of Hastings) ผลของสงครามคือการปกครองของชาวนอร์มันในอังกฤษ เหตุการณ์ครั้งนี้เป็นจุดทำให้มีการเปลี่ยนแปลงสำคัญหลายอย่างในประวัติศาสตร์อังกฤษ ชัยชนะของชาวนอร์มันทำให้อังกฤษเพิ่มความใกล้ชิดระหว่างอังกฤษและผืนแผ่นดินใหญ่ยุโรปโดยการนำเจ้านายนอร์มันเข้ามาปกครองบริหารอังกฤษซึ่งทำให้ลดอิทธิพลจากสแกนดิเนเวียลง ชัยชนะทำให้เกิดราชวงศ์ที่มีอำนาจมากที่สุดราชวงศ์หนึ่งในยุโรปรวมทั้งการก่อตั้งระบบการปกครองที่มีระเบียบแบบแผน และชัยชนะเปลี่ยนแปลงภาษาและวัฒนธรรมอังกฤษและเป็นพื้นฐานของความเป็นคู่แข่งระหว่างอังกฤษและฝรั่งเศสที่ต่อเนื่องกันมาเป็นพัก ๆ ร่วมพันปี
ที่มา

นอร์มังดีเป็นบริเวณทางตะวันตกเฉียงเหนือของประเทศฝรั่งเศสปัจจุบัน ก่อนปี ค.ศ. 1066 ไวกิงเป็นจำนวนมากเดินทางมาตั้งถิ่นฐานในนอร์มังดี ในปี ค.ศ. 911 สมเด็จพระเจ้าชาร์ลส์ซิมเปิล (Charles the Simple) แห่งราชวงศ์คาโรลิงเกียนทรงอนุญาตให้ชาวไวกิงกลุ่มหนึ่งภายใต้การนำของโรลโลแห่งนอร์มังดี (Rollo of Normandy) ตั้งถิ่นฐานทางตอนเหนือของฝรั่งเศส โดยทรงหวังว่าไวกิงจะช่วยป้องกันดินแดนทางริมฝั่งทะเลจากการรุกรานของชาวไวกิงกลุ่มอื่นในอนาคตซึ่งก็ได้ผล ชาวไวกิงที่มาตั้งถิ่นฐานรู้จักกันว่า “Northmen” (ชาวเหนือ) ซึ่งมาเพี้ยนเป็น “Normandy” (นอร์มังดี) ต่อมา นอกจากนั้นชาวไวกิงก็ยอมรับวัฒนธรรมท้องถิ่นและละทิ้งความเชื่อลัทธิเพกัน และเปลื่ยนมานับถือคริสต์ศาสนา และเริ่มใช้ล็องก์ดอยล์ (Langues d'oïl) ซึ่งเป็นภาษาในกลุ่มโรมานซ์กอลที่พูดกันในท้องถิ่นแทนภาษานอร์สซึ่งกลายมาเป็นภาษานอร์มัน การยอมรับวัฒนธรรมรวมไปถึงการแต่งงานกับชนท้องถิ่น และยังใช้ดัชชีที่ได้รับมาเป็นฐานในการขยายเขตแดนไปทางตะวันตกผนวกดินแดนที่รวมทั้งเบส์แซง และแหลมโคเต็งแตง และหมู่เกาะแชนเนล (ปัจจุบันเป็นของอังกฤษ)
ในระยะเวลาเดียวกันในอังกฤษ การโจมตีของไวกิงเริ่มขึ้นอีกครั้งในปลายคริสต์ศตวรรษที่ 10 และในปี ค.ศ. 991 พระเจ้าเอเธลเรดที่ 2 ทรงตกลงที่จะเสกสมรสกับเอ็มมาแห่งนอร์มังดีธิดาของดยุคแห่งนอร์มังดีซึ่งเป็นการสร้างความสัมพันธ์ในการช่วยยุติการโจมตีของไวกิง เมื่อสมเด็จพระเจ้าเอ็ดเวิร์ดผู้สารภาพเสด็จสวรรคตในปี ค.ศ. 1066 โดยไม่มีรัชทายาทจึงทำให้เกิดการอ้างสิทธิในราชบัลลังก์จากหลายฝ่าย ในจำนวนผู้อ้างสิทธิก็มีที่สำคัญ ๆ อยู่สามคน
ดูเพิ่ม

สมเด็จพระเจ้าวิลเลียมที่ 1 แห่งอังกฤษ
ประวัติศาสตร์อังกฤษ
นอร์มังดี
ผ้าปักบายู
แหล่งข้อมูลอื่น

สาเหตุที่พระสันตะปาปาสนับสนุนการรุกรานของชาวนอร์มันต่ออังกฤษ
การรุกรานของชาวนอร์มัน เก็บถาวร 2007-03-04 ที่ เวย์แบ็กแมชชีน
ผลของการรุกรานของชาวนอร์มันในปี ค.ศ. 1066 ต่อภาษาอังกฤษ
นอร์มัน - เบื้องหลังชัยชนะ
ชัยชนะของชาวนอร์มันต่ออังกฤษ
การรุกรานอังกฤษในปี ค.ศ. 1066
ความลับของการรุกรานของชาวนอร์มัน
การรวมชาติเกาหลี

| --- | --- |
การรวมชาติเกาหลี
ธงรวมชาติเกาหลี
ชื่อเกาหลี
ฮันกึล: 통일
ฮันจา: 統一
อาร์อาร์: Tong(-)il 
เอ็มอาร์: T'ongil 
การรวมชาติเกาหลี (อังกฤษ: Korean reunification) หมายถึง ความพยายามรวมชาติที่อาจเกิดขึ้นในอนาคตของสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) และเขตปลอดทหารเกาหลีภายใต้รัฐบาลเดียวซึ่งจุดเริ่มต้นของความพยายามในการรวมประเทศเกิดขึ้นหลังจากการลงนามใน ปฏิญญาร่วมเหนือ–ใต้ 15 มิถุนายน เมื่อวันที่ 15 มิถุนายน ค.ศ. 2000 โดย คิม จอง อิล ผู้นำสูงสุดของเกาหลีเหนือในขณะนั้นและ คิม แด-จุง ประธานาธิบดีของเกาหลีใต้ในขณะนั้น
การยกเลิกสถานะทางศาสนา

แคโรลีชีร์กาที่มัลเมอ ประเทศสวีเดน ประกอบพิธียกเลิกสถานะทางศาสนาในปี 2010 (ภาพซ้าย: ก่อนพิธี, ขวา: หลังพิธี)
การยกเลิกสถานะทางศาสนา (อังกฤษ: Deconsecration) หรือ การกลายเป็นฆราวาส (อังกฤษ: secularization) เป็นการกำจัดการอุทิศและสถานะทางศาสนาออกจากสิ่งที่เคยประกอบพิธีอุทิศโดยนักบวชหรือบุคคลของศาสนานั้น การกระทำนี้นิยมทำกับโบสถ์คริสต์หรือซิโนกอกเพื่อใช้ประโยชน์ทางอื่นนอกศาสนา (ฆราวาส) หรือเพื่อทุบทำลาย
นอกจากนี้ยังปรากฏการใช้คำนี้เรียกการเปลี่ยนวิหารของเพกันเป็นของศาสนาอื่น ผ่านการกำจัดรูปเคารพของเพกัน
ดูเพิ่ม

การสร้างสถานะทางศาสนา
การทำลายความศักดิ์สิทธิ์ของความรู้
การทำลายความศักดิ์สิทธิ์
การมัลติเพล็กซ์แบบแบ่งเวลา

การมัลติเพล็กซ์แบบแบ่งเวลา (อังกฤษ: Time Division Multiplexing: TDM) เป็นการแบ่งเวลาในการใช้สายส่งเพื่อใช้ส่งข้อมูล เหมาะกับสัญญาณข้อมูลแบบดิจิทัล เนื่องจากสัญญาณดิจิทัลมีช่วงเวลาที่แน่นอนของบิตแต่ละบิต จึงทำให้สามารถมัลติเพล็กซ์แบบแบ่งเวลาให้มีความสอดคล้องกับเวลาของบิตได้ โดยอาจคิดเป็นอัตราเร็วของบิตได้คือ สัญญาณที่มีอัตราเร็วต่ำหลายๆ สัญญาณสามารถนำมามัลติเพล็กซ์รวมกันเป็นสัญญาณที่มีอัตราบิตสูงขึ้นได้ ซึ่งการมัลติเพล็กซ์แบบแบ่งเวลา ยังสามารถแบ่งออกเป็น “การมัลติเพล็กซ์แบบแบ่งเวลาในแบบซิงโครนัส” และ “การมัลติเพล็กซ์แบบแบ่งเวลาในรูปแบบสถิติ”
ประเภทของการมัลติเพล็กซ์แบบแบ่งเวลา > การมัลติเพล็กซ์แบบแบ่งเวลาในรูปแบบซิงโครนัส

การมัลติเพล็กซ์แบบแบ่งเวลาในรูปแบบซิงโครนัส (อังกฤษ: Synchronous Time Division Multiplexing: Sync TDM) Sync TDM จะอนุญาตให้ข้อมูลจากแต่ละแหล่งมาหมุนเวียนเพื่อส่งข้อมูลไปบนสายส่งข้อมูลความเร็วสูง Sync TDM จะให้ชิ้นส่วนของข้อมูล เช่น ไบต์ข้อมูล จากอุปกรณ์ส่งผ่านไปยังสายส่งข้อมูลความเร็วสูง จากนั้นก็ให้อุปกรณ์ที่จะอินพุตในลำดับถัดไปส่งไบต์ข้อมูลผ่านสายส่งข้อมูลความเร็วสูงหมุนเวียนต่อไปเรื่อยๆ
หากสถานีผู้ส่งบางสถานีไม่ต้องการส่งข้อมูลในช่วงเวลาขณะนั้น ซึ่งเรียกว่าอยู่ในสถานะ Idle มัลติเพล็กเซอร์ก็จะทำการส่งสล๊อต (Slot) ข้อมูลของสถานีที่ Idle ผ่านสายส่งข้อมูลด้วยความเร็วสูง โดยสล๊อตดังกล่าวนี้จะเป็นสล๊อตว่าง ซึ่งการส่งสล๊อตว่างออกไปก็เพื่อจุดประสงค์ให้คงลำดับเหมือนเดิม โดยตัวอย่างการซิงโครนัสทีดีเอ็มที่นิยมใช้กันในปัจจุบัน เช่น T-1 Multiplexing, ISDN Multiplexing และ SONET
ประเภทของการมัลติเพล็กซ์แบบแบ่งเวลา > การมัลติเพล็กซ์แบบแบ่งเวลาในรูปแบบสถิติ

การมัลติเพล็กซ์แบบแบ่งเวลาในรูปแบบสถิติ (อังกฤษ: Statistical Time Division Multiplexing: Stat TDM) หรือ อะซิงโครนัสทีดีเอ็ม (อังกฤษ: Asynchronous TDM) เป็นการมัลติเพล็กซ์เชิงสถิติที่ข้อมูลสามารถส่งร่วมกันบนสายในลักษณะแบบแบ่งเวลาตามความต้องการ (On-Demand) เพื่อหลีกเลี่ยงการสูญเสียสล๊อตว่างเปล่าของสถานีที่ไม่มีการส่งข้อมูล ดังนั้น ข้อมูลที่ส่งจะถูกส่งไปยังสายเฉพาะสถานีที่ต้องการส่งข้อมูลเท่านั้น โดยสถานีที่ Idle จะไม่มีการส่งสล๊อตว่างเปล่าออกมาบนสายส่ง ซึ่งในการส่งข้อมูลของแต่ละสถานีจะมีการใส่ Address ของสถานีส่งเข้าไปด้วย ซึ่งจะทำให้ฝ่ายรับนั้นรับรู้ได้ว่า ข้อมูลที่ส่งมานั้นมาจากสถานีใด
จากรูป แสดงให้เห็นถึงสถานีคอมพิวเตอร์ 3 สถานี ได้มีการแชร์ลิงก์ข้อมูลด้วยการมัลติเพล็กซ์แบบแบ่งเวลาในรูปแบบสถิติ โดยกำหนดให้ขนาดของเฟรมหนึ่งสามารถบรรจุข้อมูลได้เพียง 3 สล๊อต ซึ่งจะส่งในลักษณะเรียงลำดับจาก 1 ถึง 3 และทำการบรรจุ Address ไปกับข้อมูลเพื่อส่งไปยังสายส่งข้อมูลความเร็วสูง
การพิสูจน์โดยไฟของโมเสส (จอร์โจเน)

| การพิสูจน์โดยไฟของโมเสส |
| --- | --- |

ศิลปิน: จอร์โจเน
ปี: ค.ศ. 1500 - ค.ศ. 1501
ประเภท: จิตรกรรมสีน้ำมันบนไม้
สถานที่: หอศิลป์อุฟฟิซิ, ฟลอเรนซ์
การพิสูจน์โดยไฟของโมเสส (อังกฤษ: The Test of Fire of Moses) เป็นภาพเขียนสีน้ำมันที่เขียนโดยจอร์โจเนจิตรกรคนสำคัญชาวอิตาลีของยุคฟื้นฟูศิลปวิทยา ที่ปัจจุบันตั้งแสดงอยู่ที่หอศิลป์อุฟฟิซิในฟลอเรนซ์ในประเทศอิตาลี
จอร์โจเนเขียนภาพ “การพิสูจน์โดยไฟของโมเสส” ราวระหว่างปี ค.ศ. 1500 ถึงปี ค.ศ. 1501 ซึ่งเป็นปีหลังจากที่ย้ายไปเวนิส ภาพการพิสูจน์เป็นภาพที่มีเนื้อหาและขนาดใกล้เคียงกับภาพ “การตัดสินของซาโลมอน” ที่ก็เป็นงานสะสมของหอศิลป์อุฟฟิซิเช่นกัน
เนื้อหาของภาพ “การพิสูจน์โดยไฟของโมเสส” มาจากคัมภีร์ทาลมุดและอาจจะเป็นงานที่ได้รับการจ้างให้เขียน โดยผู้ที่ไม่ได้รับการศึกษาทางวัฒนธรรมอย่างสูงเท่าใดนักและมีได้ปฏิบัติตามหลักทางการของโรมันคาทอลิก
การวางภาพตามแนวนอนคล้ายคลึงกันกับงานเขียน “อุปมานิทัศน์ศักดิ์สิทธิ์” โดยจิโอวานนี เบลลินี ที่ให้ความสำคัญแก่การเขียนภูมิทัศน์ รายละเอียดของการเขียนภูมิทัศน์แสดงให้เห็นถึงอิทธิพลที่ได้รับจากลักษณะการเขียนทางตอนเหนือของยุโรป
ดูเพิ่ม

จอร์โจเน
แหล่งข้อมูลอื่น

Image of Moses Undergoes Trial by Fire เก็บถาวร 2007-09-27 ที่ เวย์แบ็กแมชชีน, next to the Judgement of Solomon at Uffizi Gallery
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
การยึดรัฐสภาของไพรด์

| การยึดรัฐสภาของไพรด์ |
| --- | --- |
ส่วนหนึ่งของ สงครามกลางเมืองอังกฤษครั้งที่สอง
นายพันเอกไพรด์นำทหารปิดทางเข้ารัฐสภา (ภาพพิมพ์แกะสลัก, ประมาณ ค.ศ. 1652)
โดย: กลุ่มแกรนดีของกองทัพตัวแบบใหม่
วัตถุประสงค์: การขจัดผู้ที่ไม่สนับสนุนกลุ่มแกรนดี และกลุ่มอิสระในรัฐสภายาว
วันที่: 6 ธันวาคม ค.ศ. 1648
ผลลัพธ์: การก่อตั้งรัฐสภารัมป์
การยึดรัฐสภาของไพรด์ (อังกฤษ: Pride's Purge) คือการยึดสภาสามัญชนที่นำโดยนายพันเอกทอมัส ไพรด์ (en:Thomas Pride) เมื่อวันที่ 6 ธันวาคม ค.ศ. 1648 เพื่อเป็นการกำจัดสมาชิกสภาผู้ไม่สนับสนุนกองทัพตัวแบบใหม่ และฝ่ายอิสระในรัฐสภายาว ซึ่งถือกันว่าเป็นการรัฐประหารเพียงครั้งเดียวในประวัติศาสตร์อังกฤษ
ดูเพิ่ม

สงครามกลางเมืองอังกฤษ
การผ่าท้องทำคลอด

| Caesarean section |
| --- | --- |
ทีมสูติแพทย์กำลังผ่าท้องทำคลอดในโรงพยาบาลสมัยปัจจุบัน
บัญชีจำแนกและลิงก์ไปภายนอก
ICD-10: ครรภ์เดี่ยว: O82 ครรภ์แฝด ผ่าท้องทั้งหมด: O84.2
ICD-9: 669.7
การผ่าท้องทำคลอด (อังกฤษ: Caesarean section) หรือ ซี-เซกชัน (C-section) หรือ ซีซาร์ (Caesar) เป็นหัตถการทางศัลยศาสตร์กระทำโดยการผ่าที่บริเวณส่วนท้องของมารดา (ผ่าท้องและผ่ามดลูก) เพื่อให้ทารกในครรภ์คลอด มักทำเมื่อการคลอดทางช่องคลอดอาจเสี่ยงอันตรายต่อสุขภาพหรือชีวิตของมารดาหรือเด็ก แม้ในปัจจุบันจะมีการผ่าท้องทำคลอดตามความประสงค์ของมารดามากขึ้น องค์การอนามัยโลกแนะนำว่าอัตราการผ่าท้องทำคลอดควรทำต่อเมื่อมีความจำเป็นทางการแพทย์เท่านั้น โดยปกติแล้วการผ่าท้องทำคลอดจะใช้เวลาประมาณ 45 นาทีถึงหนึ่งชั่วโมง
ชนิด

การผ่าท้องทำคลอดมีหลายชนิด ความแตกต่างของแต่ละชนิดอยู่ที่แนวการผ่ามดลูกซึ่งไม่เกี่ยวกับรอยผ่าที่ผิวหนัง
การผ่าท้องทำคลอดแบบดั้งเดิม (classical Caesarean section) เป็นการผ่าตามแนวตั้งตรงกลางของมดลูก ซึ่งให้พื้นที่กว้างในการทำคลอดทารก แต่ในปัจจุบันไม่นิยมทำเพราะเสี่ยงต่อการเกิดภาวะแทรกซ้อนมากกว่า
การผ่าท้องทำคลอดชนิดตัดส่วนล่างของมดลูก (lower uterine segment section) เป็นหัตถการที่นิยมทำในปัจจุบัน เป็นการตัดในแนวขวางเหนือขอบของกระเพาะปัสสาวะ ซึ่งช่วยให้เสียเลือดน้อยกว่า และเย็บซ่อมได้ง่ายกว่า
ข้อบ่งชี้

การผ่าท้องทำคลอดควรทำต่อเมื่อการคลอดทางช่องคลอดอาจทำให้ทารกหรือมารดามีความเสี่ยง มิใช่ว่าภาวะที่ระบุไว้ด้านล่างทั้งหมดที่เป็นข้อบ่งชี้บังคับ และในหลายกรณีที่สูติแพทย์จะต้องตัดสินให้มารดาได้ผ่าท้องทำคลอดเป็นรายๆ ไป ข้อบ่งชี้ของการผ่าท้องทำคลอด เช่น
ภาวะแทรกซ้อนของการเจ็บครรภ์และปัจจัยที่ขัดขวางการคลอดทางช่องคลอด เช่น
การคลอดที่ใช้เวลานาน หรือการคลอดไม่ดำเนินต่อไป (การคลอดลำบาก)
ทารกอยู่ในภาวะคับขัน (fetal distress)
สายสะดือย้อย (cord prolapse)
มดลูกแตก (uterine rupture)
รกผิดปกติ เช่น รกเกาะต่ำ รกลอกก่อนกำหนด หรือรกงอกติด
ส่วนนำของทารกผิดปกติ เช่น ท่าก้น ท่าขวาง
การชักนำการคลอดล้มเหลว
การใช้อุปกรณ์ช่วยคลอด เช่น ใช้คีมหรือเครื่องดูดสุญญากาศล้มเหลว ในบางครั้งอาจมีการลองคลอดโดยใช้คีม/เครื่องสุญญากาศ และหากไม่สำเร็จจะเปลี่ยนไปผ่าท้องทำคลอดแทน
ทารกตัวโต (macrosomia)
ปัญหาของสายสะดือ เช่น หลอดเลือดสายสะดือห้อยต่ำ (vasa previa), รกหลายกลีบ (multi-lobate), รกหางว่าว (velamentous insertion)
ภาวะแทรกซ้อนอื่นๆ ของการตั้งครรภ์ ภาวะที่เกิดก่อนหรือเกิดร่วมกับการตั้งครรภ์ เช่น
โรคพิษแห่งครรภ์ระยะก่อนชัก (pre-eclampsia)
ความดันโลหิตสูง
แฝด
เคยคลอดทารกที่มีความเสี่ยงสูง
มารดาติดเชื้อเอชไอวี
โรคติดต่อทางเพศสัมพันธ์เช่น เริมที่อวัยวะเพศ ซึ่งอาจติดต่อไปยังทารกได้หากคลอดทางช่องคลอด แต่สามารถรักษาได้ด้วยยาและไม่จำเป็นต้องผ่าท้องทำคลอด
ประวัติเคยผ่าท้องทำคลอด (อาจมีข้อโต้แย้งได้ เช่นการคลอดทางช่องคลอดในมารดาที่เคยคลอดบุตรโดยการผ่าท้องมาก่อน (Vaginal birth after caesarean; VBAC))
ปัญหาเดิมของการหายของแผลฝีเย็บ (จากการคลอดครั้งก่อนหรือเป็นโรคโครห์น (Crohn's Disease))
ประวัติศาสตร์

มารดาของพระเจ้าพินทุสาร (เกิด พ.ศ. 223, ครองราชย์ พ.ศ. 246-270) ผู้เป็นจักรพรรดิพระองค์ที่ 2 แห่งราชวงศ์โมริยะ บังเอิญกินยาพิษและเสียชีวิตในขณะใกล้ถึงกำหนดคลอด จาณักยะผู้เป็นครูของพระเจ้าจันทรคุปต์ได้ตัดสินใจผ่าท้องของพระราชินีเพื่อรักษาชีวิตของทารกเอาไว้ จึงช่วยชีวิตของทารกผู้จะเติบโตมาเป็นพระเจ้าพินทุสารไว้ได้
แหล่งข้อมูลอื่น

ธีระพงศ์ เจริญวิทย์, บุญชัย เอื้อไพโรจน์กิจ, ศักนัน มะโนทัย, สมชาย ธนวัฒนาเจริญ, กระเษียร ปัญญาคำเลิศ. สูติศาสตร์. พิมพ์ครั้งที่ 4. กรุงเทพฯ: โอ. เอส. พริ้นติ้ง เฮ้าส์, 2551.
Cesarean Section Video
Cesarean Section With The Mobius Elastic Retractor Video
การดึงทารกออก
ขณะทำผ่าท้องทำคลอด
เย็บมดลูกหลังจากทารกและรกคลอด
รอยผ่าคลอดชนิดตัดส่วนล่างของมดลูก หลังจากเย็บปิดด้วยลวด
แผลเป็นหลังการผ่าท้องทำคลอด 7 สัปดาห์ พบมีเส้นสีดำเรียกว่า linea nigra บนหน้าท้อง ของมารดาอายุ 31 ปี
การปราบจลาจล

ระวังสับสนกับ การควบคุมฝูงชน
การวางแนวของหน่วยควบคุมฝูงชนสถานีตำรวจภูธรจังหวัดเชียงใหม่ในการควบคุมฝูงชนการชุมนุมนปช. พ.ศ. 2553 จังหวัดเชียงใหม่
การปราบจลาจล (อังกฤษ: Riot control) หมายถึง การบังคับใช้มาตรการของผู้บังคับใช้กฎหมาย, กองกำลังทหาร, หรือกองกำลังรักษาความปลอดภัยในการควบคุม, กระจายกำลัง, และจับกุมผู้ซึ่งมีส่วนเกี่ยวข้องกับการจลาจล, การเดินขบวน, หรือการประท้วง ถ้าการชุมนุมเกิดขึ้นโดยไม่มีเป้าหมาย และไร้เหตุผลที่จะชุมนุม หน่วยควบคุมฝูงชนจะเจรจาให้หยุดและให้คิดสักระยะหนึ่ง (อาทิ การพูดเสียงดัง หรือการพูดอย่างประนีประนอม) โดยเพียงพอที่จะสามารถยุติการชุมนุมได้
อุปกรณ์ปราบจลาจล

อย่างไรก็ตาม หากเจรจาไม่สำเร็จ หน่วยควบคุมฝูงชนจะใช้อาวุธที่มีอัตราตายน้อย (less-lethal) อาทิ กระบอง และแส้ เพื่อสลายการชุมนุมพร้อมกับยับยั้งเหตุจลาจลที่เกิดขึ้น นับตั้งแต่คริสต์ทศวรรษ 1980 หน่วยควบคุมฝูงชนจะใช้แก๊สน้ำตา, สเปรย์พริกไทย, กระสุนยาง, และปืนไฟฟ้า ในบางกรณี หน่วยควบคุมฝูงชนจะใช้เครื่องส่งคลื่นความถี่สูง, ปืนฉีดน้ำแรงดันสูง, พาหนะต่อสู้หุ้มเกราะ, การเฝ้าระวังทางอากาศ, สุนัขตำรวจ หรือตำรวจขี่ม้าด้วยม้าตำรวจ
ในส่วนของกำลังพลในการปราบจลาจลจะสวมใส่อุปกรณ์ป้องกันต่าง ๆ อาทิ หมวกปราบจลาจล, เกราะหน้า, เกราะป้องกันตัว (อาทิ เกราะอก, เกราะคอ, และสนับเข่า), หน้ากากกันแก๊สพิษ, และโล่ปราบจลาจล อย่างไรก็ดี ยังมีการปราบจลาจลแบบมาตรการขั้นเด็ดขาดซึ่งใช้อาวุธรุนแรงในการปราบจลาจลมี่มีความขัดแย้งระดับสูงมาก
กองกำลังของฝรั่งเศสใช้แก๊สน้ำตากับผู้ชุมนุม
ตำรวจอินเดียใช้ปืนลูกซองยิงกระสุนอัดเม็ด (pellet guns) ในการตอบโต้การขว้างปาหินของผู้ชุมนุม
ตำรวจควบคุมฝูงชนชนในเมืองวอร์ซอ ประเทศโปแลนด์
กองทัพสหรัฐฯ พยายามป้องกันไม่ให้ผู้ประท้วงสงครามเวียดนามก่อจลาจลในกรุงวอชิงตัน ดี.ซี. ปี ค.ศ. 1967
ทหารบกไทย ระหว่างการสลายการชุมนุมของกลุ่ม นปช. เมื่อ พ.ศ. 2553
การปราบจลาจลในไทย

ปัจจุบันการปราบจลาจล หรือการควบคุมฝูงชนในไทย ตามพระราชบัญญัติการชุมนุมสาธารณะ พ.ศ. 2558 หากไม่ได้แจ้งเพื่อขอชุมนุมสาธารณะ หรือแจ้งแล้วไม่ได้รับการอนุมัติจากเจ้าพนักงานดูแลการชุมนุมฯ จะถือว่าเป็นการชุมนุมที่ไม่ชอบด้วยกฎหมาย สามารถใช้กำลังในการควบคุมสถานการณ์หรือปราบจลาจลได้
การปราบจลาจลในไทย > กำลังในการปราบจลาจลของไทย > ตำรวจ

กองบังคับการอารักขาและควบคุมฝูงชน มีกำลังจำนวน 2 กองร้อย ในการควบคุมฝูงชนในเขตพื้นที่กรุงเทพมหานคร และสนับสนุนอุปกรณ์หลัก ในการควบคุมฝูงชน อาทิ รถฉีดน้ำแรงดันสูง กระสุนยาง และแก๊สน้ำตา
กองบัญชาการตำรวจนครบาล สนับสนุนกำลังตำรวจควบคุมฝูงชน ในพื้นที่ตำรวจนครบาลตามที่เจ้าของพื้นที่ร้องขอ
กองบัญชาการตำรวจตระเวนชายแดน สนับสนุนกำลังตำรวจควบคุมฝูงชน ในพื้นที่ตำรวจนครบาลและตำรวจภูธรตามที่เจ้าของพื้นที่ร้องขอ
ตำรวจภูธรภาค 1 - 9 ควบคุมฝูงชนในพื้นที่ของตนเอง และสนับสนุนกำลังตำรวจควบคุมฝูงชน ในพื้นที่ตำรวจนครบาลตามที่เจ้าของพื้นที่ร้องขอ
การปราบจลาจลในไทย > กำลังในการปราบจลาจลของไทย > ทหาร

ในกรณีพิเศษ อาจมีการใช้กำลังทหารประจำการของกองทัพในการปราบจลาจลที่รัฐประเมินว่ากำลังตำรวจไม่สามารถควบคุมสถานการณ์ได้ ซึ่งเหตุการณ์ที่ใช้กำลังทหารเข้าปราบจลาจลในประเทศไทย อาทิ
เหตุการณ์พฤษภาทมิฬ พ.ศ. 2535
การสลายการชุมนุมที่แยกราชประสงค์ พ.ศ. 2553
การปราบจลาจลในไทย > มาตรฐานในการปราบจลาจล

สำหรับประเทศไทย ได้มีกำหนดไว้ในพระราชบัญญัติการชุมนุมสาธารณะ พ.ศ. 2558 โดยเบื้องต้นระบุไว้ในมาตรา 19 ย่อหน้าสุดท้าย ว่าเจ้าพนักงานดูแลการชุมนุมสาธารณะและข้าราชการตำรวจ ซึ่งได้รับมอบหมายให้ดูแลการชุมนุมสาธารณะ ต้องผ่านการฝึกอบรมให้มีทักษะ ความเข้าใจ และอดทนต่อสถานการณ์การชุมนุมสาธารณะ และต้องแต่งเครื่องแบบเพื่อแสดงตน และอาจใช้เครื่องมือควบคุมฝูงชนได้ตามที่รัฐมนตรีประกาศกำหนด
แหล่งข้อมูลอื่น

"United Nations Human Rights Guidance on Less-Lethal Weapons in Law Enforcement" (PDF). สืบค้นเมื่อ 19 October 2020.
ดูเพิ่ม

กองบังคับการอารักขาและควบคุมฝูงชน
วิกฤตการณ์การเมืองไทย พ.ศ. 2556–2557
การประท้วงในประเทศไทย พ.ศ. 2563–2564
หน่วยควบคุมฝูงชนตำรวจตระเวนชายแดน พร้อมกับรถฉีดน้ำแรงดันสูงจากกองบัญชาการตำรวจนครบาลเข้ามาควบคุมฝูงชน
ตำรวจควบคุมฝูงชนสังกัดตำรวจภูธรภาค 8 รักษาการณ์หน้าสัปปายะสภาสถานระหว่างการชุมนุมอภิปรายนอกสภา
การยึดติดหน้าที่

การยึดติดหน้าที่ (อังกฤษ: functional fixedness) เป็นความลำเอียงการรู้ (cognitive bias) อย่างหนึ่งซึ่งจำกัดบุคคลให้ใช้วัตถุเฉพาะในวิถีที่ใช้กันแต่เดิม มโนทัศน์การยึดติดหน้าที่กำเนิดในจิตวิทยาเกสทัลท์ ขบวนการในวิชาจิตวิทยาซึ่งเน้นการประมวลลัทธิองค์รวม คาร์ล ดุนค์เคอร์นิยามการยึดติดหน้าที่ว่าเป็น "สิ่งขัดขวางจิตต่อการใช้วัตถุในวิถีใหม่ซึ่งจำเป็นต้องแก้ไขปัญหา" ซึ่ง "สิ่งขัดขวาง" นี้จำกัดความสามารถของปัจเจกบุคคลในการใช้องค์ประกอบที่กำหนดให้เพื่อทำงานให้ลุล่วง เพราะไม่สามารถก้าวข้ามความมุ่งหมายดั้งเดิมขององค์ประกอบเหล่านั้นได้ ตัวอย่างเช่น หากผู้หนึ่งต้องการที่ทับกระดาษ แต่เขามีเพียงค้อน เขาอาจไม่เห็นว่าค้อนสามารถใช้เป็นที่ทับกระดาษได้อย่างไร การยึดติดหน้าที่เป็นความไร้สามารถเห็นการใช้ค้อนเป็นอื่นนอกเหนือจากตอกตะปูนี้เอง คือ บุคคลไม่สามารถคิดใช้ค้อนในวิถีอื่นนอกจากหน้าที่ดั้งเดิมของมัน
เมื่อทดสอบ เด็กวัย 5 ขวบไม่มีสัญญาณของการยึดติดหน้าที่ มีการแย้งว่าเป็นเพราะเมื่ออายุ 5 ขวบ ทุกเป้าหมายที่บรรลุด้วยวัตถุเทียบเท่ากับเป้าหมายอื่นทั้งหมด ทว่า เมื่ออายุได้ 7 ขวบ เด็กได้รับแนวโน้มถือความมุ่งหมายที่ตั้งใจไว้เดิมของวัตถุหนึ่งเป็นพิเศษ
การแก้ความลำเอียงโดยทำให้เป็นชิ้นส่วนทั่วไป

สำหรับวัตถุแต่ละอย่าง ให้แยกหน้าที่จากรูปแบบของมัน
นักจิตวิทยาชาวนิวซีแลนด์ได้อธิบายเทคนิกการทำอย่างนี้ที่ได้ผลดี
คือเมื่อแยกวัตถุหนึ่ง ๆ ออกเป็นชิ้นส่วน ให้ตั้งคำถามสำหรับตนเอง 2 คำถาม
(1) "สามารถแยกส่วนนี้ออกเป็นชิ้นส่วนย่อย ๆ อีกไหม" ถ้าทำได้ ให้ทำเช่นนั้น
(2) "ชื่อเรียก/รายละเอียดของส่วนนี้เป็นการระบุการใช้หรือไม่" ถ้าใช่ ให้หารายละเอียดทั่วไปเกี่ยวกับรูปร่างและวัสดุของชิ้นส่วนมาใช้แทน
ยกตัวอย่างเช่น เบื้องต้น ให้แบ่งเทียนออกเป็น 2 ส่วนคือไส้เทียนและขี้ผึ้งเทียน
คำว่า "ไส้เทียน" ระบุการใช้ คือเพื่อจุดไฟให้มีแสง
ดังนั้น ให้เรียกว่า "ด้าย"
แต่คำว่า "ด้าย" ก็ยังระบุการใช้ ให้เรียกมันอย่างทั่ว ๆ ไปยิ่งขึ้นคือ เส้นไฟเบอร์ที่นำมาพันเกี่ยวกัน
ซึ่งทำให้คิดได้ว่า สามารถนำ "ไส้เทียน" มาทำเป็นขนปลอมสำหรับหนูเลี้ยงได้
เพราะคำว่า "เส้นไฟเบอร์ที่นำมาพันเกี่ยวกัน" ไม่ได้ระบุการใช้ จึงไม่ต้องหาคำอื่นมาแทนใช้อีก
คนที่ฝึกใช้เทคนิกนี้สามารถแก้ปัญหาได้ 67% มากกว่าคนที่ยึดติดในหน้าที่ดังที่งานวิจัยพบในกลุ่มควบคุม
เพราะเทคนิกนี้จะกำจัดความรู้สึกว่า ส่วนต่าง ๆ ของวัตถุสามารถใช้ทำอะไรได้บ้าง